|  |
| --- |
| Pitka voda nakon poplave |
| Informacije o tome kada i kako sigurno piti vodu nakon poplave |
| Croatian | Hrvatski  OFFICIAL |



Nakon poplave, vaš dobavljač vode će vas obavijestiti je li vaša voda iz slavine ispravna za piće. Ta tvrtka može izdati:

**Savjet da se voda ne pije**: Vaša voda sadrži štetne kemikalije i otrove i ako je pijete možete se jako razboljeti.

**Savjet za prokuhavanje vode**: Vaša voda može sadržavati klice i vodu morate prokuhati prije upotrebe. Ako pijete neprokuhanu vodu, možete se razboljeti.

# **Što učiniti ako ne možete piti vodu iz slavine**

Ne smijete piti vodu iz slavine ako je tvrtka za vodoopskrbu izdala "savjet da se voda ne pije".

* Trebate se pridržavati sljedećeg:
* nemojte piti vodu iz slavine iz poplavljenog područja
* nemojte kuhati, tretirati vodu klorom ili izbjeljivačem, jer ju to neće učiniti sigurnom.
* Koristite vodu iz boce za piće, pripremu hrane, pića i formule za bebe, pravljenje leda, pranje zubi i za kućne ljubimce.
* U nekim situacijama možete koristiti vodu iz slavine za ispiranje zahoda, pranje ruku, tuširanje (pazite da ne progutate vodu) i pranje odjeće. Prestanite koristiti vodu i obratite se liječniku ako osjetite iritaciju kože ili bilo kakvu drugu reakciju.
* Vaš dobavljač vode obavijestit će vas kada bude sigurno piti vodu iz slavine.

# **Što učiniti ako morate prokuhavati vodu iz slavine**

Ako je vaš dobavljač vode izdao "savjet za prokuhavanje vode", morate prokuhavati vodu iz slavine.

* Kako trebate prokuhati vodu iz slavine kako bi bila sigurna za piće:
* dovedite vodu do ključanja dok ne vidite puno mjehurića s dna lonca ili kuhala i kuhajte ju duže vrijeme.
* ohladite vodu prije uporabe.
* prikladna su kuhala za vodu s automatskim prekidačima za isključivanje. Kuhala s promjenjivom temperaturom treba namjestiti na kuhanje.
* prokuhanu vodu čuvajte u čistoj i zatvorenoj posudi
* ohladite vodu prije uporabe
* pazite da se ne opečete.
* Prokuhanu vodu bi trebalo koristiti za piće, pripremu hrane, pića i formule za bebe; pravljenje leda; pranje zubi i za kućne ljubimce.
* Neprokuhana voda može se koristiti za pranje ruku, tuširanje (pazite da ne progutate vodu), ispiranje zahoda, pranje posuđa i odjeće, te za zalijevanje vrta ili pranje crijevom površina na otvorenom.
* Vaš dobavljač vode obavijestit će vas kada je sigurno piti vodu iz slavine bez prokuhavanja.

# **Gdje možete dobiti pomoć**

* Kontaktirajte svog dobavljača vode za informacije <www.water.vic.gov.au/water-industry-and-customers/know-your-water-corporation>
* Ako ste zabrinuti da ste možda konzumirali kontaminiranu vodu ili imate trbušne simptome, obratite se liječniku.

Da biste dobili ovu publikaciju u pristupačnom formatu, pošaljite elektroničku poštu na [pph.communications@health.vic.gov.au](mailto:pph.communications@health.vic.gov.au)